
Taflen glawr AI



Rwy’n cydsynio i fod wedi cadw fy nodiau o’r gwesri 

Rwy’n cydsynio i fod wedi defnyddio Cysill-ar-lein i wirio fy nghwaith drwy gydol fy nghwaith. 
https://www.cysgliad.com/cysill/arlein/ 

Rwy’n cydsynio i fod wedi defnyddio ‘My Bib’ i wirio fy nghwiath cyfeirio drwy gydol fy nghwaith. 
https://www.mybib.com/#/projects/9xPgWv/citations 

Rwy’n cydsynio i fod wedi defnyddio ‘Google Scholar’ i helpu gyda fy ymchwil drwy gydol fy nghwaith.
https://scholar.google.com 
 

































Tasg 1: Ffotograff o lleoliad

Ffotograff o Amgueddfa Abergwili (Jones, 2026).





Tasg 2: Dyddiadur Myfyriol: Archwilio a Darganfod yn y Goedwig

Dechrau’r daith

Ymwelodd grŵp bach o blant rhwng dwy a dwy flynedd a hanner oed at Amgueddfa Abergwili fel rhan o daith meithrinfa. Roedd y goedwig yn cynnig amgylcheddau gwahanol iawn i ofod arferol y feithrinfa. Roedd yn cynnwys coed tal, llethrau naturiol, tir anwastad, dail wedi syrthio, brigau, canghennau a lloches a oedd eisoes wedi’i gwneud o ddeunyddiau naturiol. 

Gall amgylcheddau awyr agored roi cyfleoedd i blant if and archwilio, ymchwilio a darganfod trwy brofiadau uniongyrchol. Mae Llywodraeth Cymru (2022) yn cydnabod chwilfrydedd naturiol plant fel cymhelliant pwysig i archwilio, ac yn tynnu sylw at werth amgylcheddau dan do ac awyr agored sy’n darparu amser a chyfleoedd i blant chwarae, archwilio ac ymchwilio. 

Cyn y daith, paratowyd detholiad o adnoddau ychwanegol agored y gellid eu cyflwyno yn dibynnu ar ddiddordebau’r plant. Roedd rhain yn cynnwys darnau gwahanol fel gwteri, chwyddwydrau, offer cloddio, Potiau a sosbenni, papur, defnyddiau lliwio, brwsys paent a siartiau lluniau syml yn dangos pryfed, blodau a dail. Gall darparu adnoddau y gall plant eu symud, eu trin a’u defnyddio mean ffyrdd gwahanol annoy chwilfrydedd a dysgu agored (Daly a Beloglovsky, 2014). 
Pan gyrhaeddom y goedwig, rhoddwyd amser i’r plant archwilio’r amgylchedd yn rhydd yn hytrach na’u cyfeirio’n syth at weithgaredd penodol. Dechreuodd rhai plant godi ffyn a dail, tra bod eraill yn dangos diddordeb mewn cerdded dros y gwahanol arwynebau.
Cododd un plentyn ffon fawr a cheisio ei chario. Daeth plentyn arall o hyd i ffon lawer llai. 
Dywedais, “Mae gen ti ffon fawr. Mae'r un yna'n fach.”
Roedd y plant eisoes yn dechrau profi syniadau mathemategol megis maint a chymharu drwy eu harchwiliadau eu hunain. Yn hytrach na gofyn iddynt nodi pa ffon oedd y fwyaf neu'r lleiaf, defnyddiais eirfa fathemategol yn naturiol wrth iddynt chwarae. Mae hyn yn adlewyrchu'r llwybr datblygiadol Archwilio, sy'n cynnig cyfleoedd i blant gymharu, didoli a dosbarthu wrth ddatblygu eu dealltwriaeth o'r byd (Llywodraeth Cymru, 2022). 
Wrth inni barhau i gerdded, dechreuodd y tir fynd ar oleddf. Cerddodd un plentyn yn ofalus i lawr y llethr cyn troi a cheisio cerdded yn ôl i fyny.
Dywedais, “Rwyt ti'n mynd lawr... ac nawr ti'n dod nôl lan”
Roedd hyn yn cyflwyno geirfa syml am safle a chyfeiriad, megis i fyny ac i lawr, drwy brofiad corfforol y plentyn. Mae'r llwybr Archwilio yn cynnwys cyfleoedd i blant archwilio symudiad a chyfeiriad a datblygu ymwybyddiaeth ofodol (Llywodraeth Cymru, 2022).
Darganfod y goedwig
Dechreuodd rhai o'r plant ddangos diddordeb yn y dail oedd yn gorchuddio llawr y goedwig. Darparwyd basgedi a siartiau syml o ddail, blodau a phryfed er mwyn i'r plant edrych yn agosach ar yr hyn roeddent yn ei ddarganfod.
Cododd un plentyn ddeilen a dod â hi draw i'w dangos i mi, Dywedais, “Rwyt ti wedi ffeindio deilen! Wyt ti'n gallu gweld un sy'n edrych fel dy un ti?”
Nid y nod oedd disgwyl i'r plentyn adnabod y math o ddeilen yn gywir. Yn hytrach, defnyddiwyd y siart fel adnodd gweledol i annog y plentyn i edrych yn ofalus, cymharu a sylwi ar debygrwydd a gwahaniaethau.
Roedd chwyddwydrau hefyd ar gael. Defnyddiodd un plentyn chwyddwydr i edrych ar ddeilen, tra bod plentyn arall yn edrych yn agos ar risgl coeden.
Dywedais, “Rwyt ti'n edrych yn agos iawn. Beth alli di weld?”
I blant dwy i ddwy a hanner oed, nid rhoi esboniadau gwyddonol cymhleth yw'r nod. Yn hytrach, gall y chwyddwydrau annog y plant i arsylwi'n ofalus a bod yn chwilfrydig am y byd naturiol o'u cwmpas. Mae Llywodraeth Cymru (2022) yn cydnabod bod plant ifanc yn naturiol chwilfrydig ac yn pwysleisio pwysigrwydd rhoi cyfleoedd iddynt archwilio, ymchwilio a darganfod.
[image: ]Gallai'r plant hefyd ddefnyddio'r siartiau lluniau i chwilio am liwiau a gwrthrychau syml yn y goedwig. Er enghraifft, gallent ddod o hyd i ddeilen werdd, ffon frown neu flodyn bach. Gallai'r ymarferydd gefnogi paru lliwiau a didoli drwy siarad am debygrwydd a gwahaniaethau. 
Er enghraifft:
“Rwyt ti wedi ffeindio dwy ddeilen frown.”
Mae'r rhyngweithiadau syml hyn yn galluogi cysyniadau mathemategol cynnar, megis paru, didoli a chymharu, i ddatblygu'n naturiol drwy chwarae       

(Etsy, n.d )

(Learning rescores, n.d)



Archwilio symudiad gyda'r gwteri
Ar ôl i'r plant gael amser i archwilio'r goedwig, cyflwynwyd sawl darn o gwteri o wahanol hyd. I ddechrau, gosodwyd y cwteri ar y llawr fel bod y plant yn gallu penderfynu sut roeddent am eu harchwilio.
Gellir ystyried y cwteri a'r gwrthrychau naturiol, megis ffyn, dail a choncyrs, fel rhannau rhydd, gan fod y plant yn gallu eu symud, eu trin a'u defnyddio mewn gwahanol ffyrdd yn ystod eu chwarae. Mae Daly and Beloglovsky (2014) yn awgrymu y gall rhannau rhydd gefnogi chwilfrydedd, dychymyg a dysgu penagored plant.
Gyda chymorth oedolyn, gosodwyd un darn o gwter ar lethr naturiol, gydag un pen yn uwch na'r llall.

Cododd un plentyn goncyr a'i osod ar ben y cwter. Rholiodd y concyr yn gyflym i lawr.

Gwenodd y plentyn. “Eto!” meddai. Cododd y plentyn y concyr a gwneud yr un peth eto.

Dywedais, “Waw, roedd hwnna yn mynd yn gyflym!”

Dechreuodd y plant ddewis gwahanol ddeunyddiau naturiol i'w rhoi yn y cwter, gan gynnwys dail, concyrs a ffyn bach. Drwy wneud hyn, roeddent yn profi bod gwahanol wrthrychau yn gallu symud mewn gwahanol ffyrdd. 
[image: A group of metal pipes on grass

AI-generated content may be incorrect.]
Nid oedd disgwyl i blant o'r oedran hwn ddeall termau gwyddonol megis disgyrchiant neu ffrithiant. Yn hytrach, roedd y profiadau uniongyrchol hyn yn darparu sylfaen gynnar ar gyfer deall symudiad. Gellid defnyddio geiriau syml megis rholio, gwthio, stopio, cyflym ac araf wrth i'r plant chwarae. 
[image: ]
Ffotograff gwteri, (Jones, 2026)



Wrth i’r plant barhau i chwarae, codwyd un pen o’r cwter yn uwch. Gofynnais, “Beth sy’n digwydd os ydyn ni’n ei wneud yn uwch?”

(National trust, n.d)


Rhoddodd un plentyn goncyr ar ben y cwter a’i wylio’n rholio i lawr. 
“Cyflym!” meddai’r plentyn.
Roedd hyn yn rhoi cyfle i’r plant archwilio sut mae newid uchder y cwter yn effeithio ar symudiad. Roedd hefyd yn cyflwyno geirfa syml fel uchel, isel, cyflym ac araf drwy chwarae.

Palu ac ymchwilio

Bydd potiau a sosbenni ar gael i’r plant eu defnyddio gyda deunyddiau naturiol. Gall y plant gasglu dail, brigau a mwd a’u rhoi yn y cynwysyddion. Bydd hyn yn rhoi cyfleoedd i gyflwyno geirfa fathemategol syml fel llawn, gwag, mwy a llai drwy chwarae.

Gallai rhai plant ddechrau colli diddordeb yn y cwteri a symud ymlaen i archwilio llawr y goedwig. Gellid cyflwyno offer palu er mwyn dilyn y chwilfrydedd hwn.
Gallai'r plant ddefnyddio rhawiau bach i archwilio pridd, dail a deunyddiau naturiol eraill. Roedd rhai o’r plentyn lenwi cynhwysydd â phridd cyn ei wagio a dechrau eto.
[image: ]
Gallwn ddefnyddio geirfa fathemategol syml:
“Mae dy bot di'n llawn.”
Ar ôl i'r plentyn ei wagio:
“Nawr mae'n wag!”

Pe bai'r plant yn darganfod pryfyn neu bryf genwair, gellid defnyddio chwyddwydr neu'r siartiau lluniau i edrych arno'n agosach.

Mae hyn yn dangos sut y gall darganfyddiad gan blentyn newid cyfeiriad y profiad. Mae arsylwi diddordebau a diddordebau arbennig plant yn galluogi ymarferwyr i ymateb a darparu cyfleoedd pellach i ddatblygu'r dysgu (Llywodraeth Cymru, 2022).(Laughing kids learn, 2016)

[image: ]
 Bod yn greadigol yn y goedwig(Lottie Makes, 2023)


Bydd adnoddau creadigol fel papur, creonau a brwshys paent ar gael i’r plant. Gall y plant ddefnyddio’r adnoddau i wneud marciau a chreu lluniau wedi’u hysbrydoli gan yr hyn maent yn ei weld yn y goedwig. Gellir defnyddio brwshys gyda dŵr i wneud marciau ar goed neu gerrig. 
[image: A child drawing on a white surface

Bydd yr ymarferydd yn defnyddio geirfa syml fel hir, byr, mawr, bach a lliwiau, gan gefnogi datblygiad mathemategol drwy chwarae creadigol.


Archwilio’r den

Aeth un plentyn i mewn i’r den a dweud, “Tŷ!” Wrth archwilio, dywedais, “Rwyt ti tu mewn i’r den!” Gall yr ymarferydd gyflwyno geirfa fel tu mewn, tu allan, hir, byr, mawr a bach, wrth i’r plant archwilio a chymharu’r canghennau naturiol. (Daily Mail, 2015)


Hefyd crëwyd ardal cwtsh yn y den gyda stori i’r plant edrych arni os oeddent eisiau amser tawel. Roedd un plenty wedi gofgyn I darllen stori tu fewn i’r den  Roedd hyn yn rhoi cyfle i’r plant ymlacio ac edrych ar lyfr.

Myfyrio a’r camau nesaf

Bydd diddordebau’r plant yn arwain y profiad. Bydd yr ymarferydd yn arsylwi ar sut mae’r plant yn defnyddio’r adnoddau ac yn defnyddio hyn i gynllunio profiadau yn y dyfodol (Llywodraeth Cymru, 2022).

Yn gyffredinol, mae’r goedwig yn rhoi cyfleoedd i blant archwilio, cymharu, ymchwilio a darganfod drwy chwarae. Mae’r cwteri a’r adnoddau naturiol yn arbennig yn cefnogi meddwl mathemategol a gwyddonol cynnar mewn ffordd ymarferol a phriodol i blant dwy i ddwy a hanner oed.

Tasg 3: Asesiad o risgiau a buddion

	Experience exploring outdoor space in photograph
	How will young people BENEFIT from this activity?
	Hazards and associated risks
	Who is at risk?
	PRECAUTIONS in place to reduce the risk of injury
	Overall risk after precautions
RATING: L/M/H

	Archwilio’r goedwig a’r tir naturiol
	Mae cerdded ar dir anwastad ac ar lethrau yn cefnogi cydbwysedd, cydsymudiad, hyder ac annibyniaeth. Mae hefyd yn rhoi cyfle i’r plant archwilio’r amgylchedd naturiol.
	Tir anwastad, gwreiddiau, cerrig a dail gwlyb. Risg o faglu, llithro neu syrthio.
	Plant ac oedolion.
	Bydd yr ardal yn cael ei gwirio ymlaen llaw. Bydd y plant yn gwisgo dillad ac esgidiau addas ac yn cael eu goruchwylio’n agos. Bydd ymarferwyr yn cefnogi plant ar lethrau pan fo angen. Bydd y den naturiol hefyd yn cael ei wirio i sicrhau bod y canghennau’n sefydlog ac nad oes unrhyw ymylon miniog.
	L

	Archwilio grymoedd a symudiad gyda chwteri
	Mae’r plant yn gallu ymchwilio i achos ac effaith drwy rolio concyrs a deunyddiau naturiol i lawr y cwteri. Mae hyn yn cefnogi dealltwriaeth o gyflym/araf, uchel/isel a hir/byr.
	Baglu dros y cwteri, dal bysedd neu gael eu taro gan adnodd. Gall concyrs fod yn berygl tagu
	Plant
		



Bydd cwteri’n cael eu gwirio am ymylon miniog ac yn cael eu gosod mewn ardal glir. Bydd oedolyn yn goruchwylio’r gweithgaredd ac yn sicrhau nad yw’r plant yn rhoi concyrs neu ddeunyddiau bach yn eu cegau.
	L

	Casglu, palu ac archwilio deunyddiau naturiol
	Mae casglu dail, ffyn, pridd a deunyddiau naturiol yn cefnogi chwilfrydedd, sgiliau echddygol a meddwl mathemategol drwy gyfrif, didoli a chymharu.
	Ffyn miniog, pryfed, planhigion, pridd a defnyddio offer palu. Risg o grafiadau, taro eraill neu roi deunyddiau yn y geg.
	Plant
	Bydd yr ardal a’r deunyddiau’n cael eu gwirio. Defnyddir offer sy’n addas i oedran y plant. Bydd oedolion yn modelu defnydd diogel ac yn goruchwylio’n agos. Bydd golchi dwylo ar ôl y gweithgaredd.
	L

	Archwilio mewn ardal gyhoeddus – Abergwili Museum
	Mae’r ardal agored yn rhoi cyfle i’r plant brofi amgylchedd naturiol go iawn, gan ddatblygu hyder, chwilfrydedd ac annibyniaeth
	Mae’r ardal yn agored i’r cyhoedd, felly gall dieithriaid ac ymwelwyr gerdded drwy’r ardal. Mae risg y gall plentyn grwydro oddi wrth y grŵp neu ddod i gysylltiad ag aelod o’r cyhoedd
	Plant.
	Bydd cyfrif pennau rheolaidd yn cael ei wneud a bydd cymarebau staff-i-blant priodol yn cael eu cynnal. Bydd ffiniau clir yn cael eu sefydlu a bydd y plant o fewn golwg a chlyw staff bob amser. Bydd staff yn ymwybodol o aelodau’r cyhoedd ac yn dilyn gweithdrefnau diogelu’r feithrinfa
	L




	

Tasg 4: Gwerthusiad o rol yr oedolyn werth gefnogi meddwl mathemategol a gwyddonol yn yr awyr agored 

Mae gan oedolion rôl bwysig wrth gefnogi plant ifanc i ddatblygu meddwl mathemategol a gwyddonol yn yr awyr agored. Yn ystod y blynyddoedd cynnar, gall plant ddechrau datblygu’r cysyniadau hyn drwy brofiadau ymarferol megis casglu, cyfrif, cymharu, arsylwi, palu ac ymchwilio i sut mae gwrthrychau’n symud. Mae Llywodraeth Cymru (2022) yn pwysleisio pwysigrwydd chwarae, archwilio, arsylwi a dysgu yn yr awyr agored fel rhan o addysgeg y blynyddoedd cynnar.

Fodd bynnag, nid yw darparu mynediad i’r awyr agored yn unig yn sicrhau bod dysgu mathemategol a gwyddonol yn digwydd. Mae gan yr oedolyn rôl wrth greu amgylchedd galluogol, darparu adnoddau penagored, arsylwi ar ddiddordebau’r plant, modelu iaith a gwybod pryd i gefnogi neu gamu’n ôl. Bydd yr adran hon felly’n gwerthuso rôl yr oedolyn, gan ganolbwyntio ar greu amgylchedd galluogol, defnyddio rhannau rhydd a chefnogi chwilfrydedd plant. Bydd cysylltiadau’n cael eu gwneud â Froebel, Vygotsky, affordance theory ac ymchwil berthnasol.

Un o rolau allweddol yr oedolyn yw creu amgylchedd sy’n rhoi cyfleoedd i blant ddarganfod mathemateg a gwyddoniaeth drwy chwarae. Mae Maynard a Waters (2014) yn amlygu gwerth chwarae yn yr awyr agored yn ystod y blynyddoedd cynnar. Gall amgylchedd naturiol gynnwys llethrau, coed, dail, cerrig, pridd a ffyn, sy’n galluogi plant i archwilio mewn ffyrdd gwahanol i’r rhai sydd ar gael dan do. Fodd bynnag, mae angen i’r ymarferydd ystyried sut mae’r amgylchedd yn cael ei ddefnyddio er mwyn cefnogi dysgu.

Mae hyn yn cysylltu â’r cysyniad o affordance, sy’n ymwneud â’r posibiliadau ar gyfer gweithredu y mae unigolyn yn eu canfod mewn amgylchedd. Canfu Lerstrup a van den Bosch (2017) fod amgylcheddau awyr agored cyn-ysgol yn gallu cynnig amrywiaeth o affordances i blant drwy nodweddion fel tir, llystyfiant a gwrthrychau symudol. Mae hyn yn awgrymu y gall yr un nodwedd naturiol gael ei defnyddio mewn gwahanol ffyrdd yn dibynnu ar sut mae’r plentyn yn rhyngweithio â hi.

Er enghraifft, gall ffon gael ei chasglu, ei chario, ei chymharu â ffon arall neu ei defnyddio i balu. Gall hyn gyflwyno cysyniadau mathemategol megis hir a byr, mawr a bach, yn ogystal â chwilfrydedd gwyddonol am briodweddau deunyddiau. Yn yr un modd, gall llethr naturiol gynnig cyfle i ymchwilio i symudiad drwy rolio gwrthrychau.

Felly, nid darparu gweithgareddau wedi’u cynllunio ymlaen llaw yn unig yw rôl yr oedolyn. Mae angen adnabod potensial mathemategol a gwyddonol yr amgylchedd a rhoi amser i blant archwilio. Mae hyn yn cyd-fynd â Llywodraeth Cymru (2022), sy’n pwysleisio amgylcheddau sy’n cefnogi archwilio ac ymchwilio. Fodd bynnag, mae angen cydbwysedd, oherwydd gall gormod o adnoddau neu gyfarwyddiadau leihau annibyniaeth a chwilfrydedd y plentyn.

Gall oedolion hefyd gefnogi mathemateg a gwyddoniaeth drwy ddewis adnoddau penagored yn ofalus. Mae’r syniad o loose parts, a gysylltir â Nicholson (1971), yn awgrymu bod deunyddiau y gellir eu symud, eu cyfuno a’u defnyddio mewn gwahanol ffyrdd yn cynnig amrywiaeth o bosibiliadau ar gyfer chwarae ac archwilio.

Mae ymchwil Cankaya et al. (2023) yn dangos bod chwarae gyda rhannau rhydd yn gysylltiedig â phrosesau megis archwilio, darganfod, datrys problemau a rhesymu. Gall hyn fod yn berthnasol i fathemateg a gwyddoniaeth oherwydd gall plant ddefnyddio dail, ffyn, concyrs, potiau, sosbenni a chwteri i gyfrif, didoli, cymharu, llenwi, gwagio a phrofi sut mae gwrthrychau’n symud.

Mae gan yr oedolyn rôl bwysig wrth ddewis adnoddau sy’n ddigon agored i ganiatáu i’r plentyn wneud penderfyniadau. Er enghraifft, gall darparu cwteri ochr yn ochr â choncyrs, dail a ffyn greu cyfle i blentyn ymchwilio i ba wrthrychau sy’n rholio neu’n symud. Os yw’r plentyn yn dangos diddordeb, gall yr oedolyn newid uchder y cwter neu gyflwyno gwrthrych gwahanol. Mae’r plentyn wedyn yn gallu sylwi ar yr hyn sy’n digwydd a rhoi cynnig arall arni. Yn y ffordd hon, mae’r oedolyn yn cefnogi chwilfrydedd yn hytrach na rhoi’r ateb.

Fodd bynnag, mae angen bod yn ofalus wrth wneud honiadau am fanteision rhannau rhydd. Mae Cankaya et al. (2023) yn nodi bod angen mwy o ymchwil i ddeall y berthynas rhwng chwarae gyda rhannau rhydd a datblygiad gwybyddol. Felly, ni ellir tybio bod darparu rhannau rhydd yn sicrhau dysgu mathemategol neu wyddonol. Mae ansawdd yr amgylchedd a’r ffordd mae’r oedolyn yn arsylwi, ymateb ac ymestyn chwarae hefyd yn bwysig.

Mae hyn yn dangos cysylltiad rhwng affordance theory a rhannau rhydd. Mae’r ddau yn amlygu’r posibiliadau sydd mewn amgylcheddau ac adnoddau penagored. Fodd bynnag, mae’r hyn y mae plentyn yn ei wneud â’r posibiliadau hyn yn gallu amrywio yn ôl ei ddiddordebau, ei ddatblygiad a’r gefnogaeth sydd ar gael.

Yn ogystal â darparu adnoddau, mae angen i’r oedolyn allu adnabod y fathemateg a’r wyddoniaeth sydd eisoes yn digwydd mewn chwarae. Gall gweithgaredd syml fel casglu deunyddiau naturiol gynnwys cyfrif, didoli, cymharu maint a hyd, tra gall archwilio cwteri gynnwys symudiad, cyflymder ac achos ac effaith. Mae Llywodraeth Cymru (2022) yn pwysleisio cyfleoedd i blant archwilio, ymchwilio, darganfod, cymharu a gwneud cysylltiadau.

Gall oedolion gefnogi meddwl mathemategol drwy fodelu iaith syml fel mawr, bach, hir, byr, mwy, llai, llawn a gwag. Gallant hefyd gyflwyno iaith sy’n ymwneud â safle, megis tu mewn, tu allan, o dan ac ar ben. Nid oes angen i’r geiriau hyn gael eu dysgu mewn sesiwn ffurfiol. Yn hytrach, gall yr oedolyn eu defnyddio wrth iddynt ddod yn berthnasol i chwarae’r plentyn.

Yn yr un modd, gall geirfa megis rholio, gwthio, stopio, cyflym, araf, uchel ac isel gefnogi dealltwriaeth wyddonol gynnar. Ar gyfer plentyn dwy i ddwy a hanner oed, ni fyddai angen esbonio disgyrchiant neu ffrithiant yn ffurfiol. Mae’n fwy priodol i’r plentyn brofi symudiad drosto’i hun a chlywed iaith syml sy’n disgrifio’r hyn sy’n digwydd.

Felly, mae gwybodaeth yr ymarferydd yn bwysig oherwydd mae’n galluogi’r oedolyn i adnabod y dysgu sy’n digwydd a’i ymestyn mewn ffordd sy’n briodol i oedran a datblygiad y plentyn. Ar yr un pryd, dylid osgoi troi pob profiad chwarae yn wers ffurfiol.

Mae syniadau Froebel yn berthnasol wrth ystyried y cydbwysedd rhwng rôl yr oedolyn ac annibyniaeth y plentyn. Mae Tovey (2017) yn esbonio bod egwyddorion Froebelaidd yn rhoi pwyslais ar chwarae, hunanweithgarwch, natur a phrofiadau uniongyrchol. Mae hyn yn cefnogi dull lle mae’r plentyn yn gyfranogwr gweithredol yn ei ddysgu, yn hytrach na bod yr oedolyn yn rheoli pob cam. 

Mewn amgylchedd coetir, gall plentyn ddewis casglu dail, palu, chwilio am bryfed neu ddefnyddio cwter. Os yw plentyn yn rholio concyr i lawr y cwter ac yn dweud “Eto!”, mae’r ailadrodd yn caniatáu iddo ymchwilio i’r weithred a’r canlyniad. Mae hyn yn gallu cefnogi dealltwriaeth gynnar o achos ac effaith. Yn hytrach na rhoi esboniad ffurfiol, gall yr oedolyn roi amser i’r plentyn archwilio.

Fodd bynnag, nid yw chwarae sy’n cael ei arwain gan y plentyn yn golygu bod yr oedolyn yn oddefol. Mae Tovey (2017) hefyd yn amlygu rôl yr oedolyn o fewn ymagwedd Froebelaidd. Gall yr ymarferydd arsylwi, darparu adnodd ychwanegol neu gyflwyno iaith newydd. Felly, mae angen cydbwysedd rhwng rhyddid y plentyn a chefnogaeth sensitif yr oedolyn.

Er bod Froebel yn rhoi pwyslais cryf ar hunanweithgarwch, mae damcaniaeth gymdeithasol-ddiwylliannol Vygotsky yn tynnu sylw at bwysigrwydd rhyngweithio cymdeithasol wrth ddysgu. Mae Parth Datblygiad Agosaf Vygotsky yn ymwneud â’r gwahaniaeth rhwng yr hyn y gall plentyn ei gyflawni’n annibynnol a’r hyn y gall ei gyflawni gyda chefnogaeth person mwy gwybodus (Smolucha and Smolucha, 2021).

Mae hyn yn berthnasol i rôl yr oedolyn wrth gefnogi mathemateg a gwyddoniaeth. Er enghraifft, os yw plentyn eisoes yn rholio concyr i lawr cwter, gall yr ymarferydd ddweud “Mae hwnna’n gyflym” neu ofyn “Beth sy’n digwydd os ydyn ni’n ei wneud yn uwch?” Mae’r plentyn wedyn yn cael cyfle i brofi’r syniad ei hun.

Mae’r math hwn o gefnogaeth yn cysylltu â sgaffaldio, lle mae’r gefnogaeth yn cael ei haddasu i anghenion y plentyn. Gall hyn gynnwys modelu gair, ychwanegu adnodd neu wneud sylw syml. Fodd bynnag, gall gormod o ymyrraeth leihau’r cyfle i’r plentyn ddatrys problemau neu wneud darganfyddiadau’n annibynnol. Felly, mae angen i’r ymarferydd ddefnyddio arsylwi a barn broffesiynol i benderfynu pryd mae cefnogaeth yn debygol o ymestyn y dysgu.

Mae hyn hefyd yn cysylltu â meddwl parhaus ar y cyd. Canfu Purdon (2016), mewn astudiaeth o ymarferwyr, fod meddwl parhaus ar y cyd yn gallu cael ei gychwyn gan y plentyn ac yn cynnwys cyd-lunio dealltwriaeth. Fodd bynnag, nodwyd hefyd fod angen cefnogaeth a hyfforddiant i ymarferwyr ei ddefnyddio’n effeithiol.

Ar gyfer plant dwy i ddwy a hanner oed, gall y rhyngweithio fod yn fyr. Os yw deilen yn stopio yn y cwter, gall yr oedolyn ddweud, “Mae wedi stopio. Beth wnawn ni?” Gall y plentyn ymateb drwy air, ystum neu weithred. Felly, mae angen addasu’r rhyngweithio i oedran a datblygiad y plentyn, yn hytrach na disgwyl sgwrs hir.

	
Mae arsylwi yn galluogi’r oedolyn i wybod pryd a sut i ymateb. Mae Llywodraeth Cymru (2022) yn cydnabod arsylwi, chwarae, dysgu drwy brofiad a dysgu yn yr awyr agored fel elfennau pwysig o addysgeg y blynyddoedd cynnar.

Os yw plentyn yn parhau i gasglu dail, gall yr ymarferydd ddarparu basged a modelu geiriau fel mawr, bach, mwy a llai. Os yw plentyn yn palu yn y pridd, gellir cynnig chwyddwydr i ymchwilio ymhellach. Os yw’r plentyn yn dangos diddordeb yn y cwteri, gellir cynnig gwrthrychau gwahanol neu newid hyd neu uchder y cwter.

Mae hyn yn dangos cynllunio ymatebol, lle mae’r oedolyn yn adeiladu ar chwilfrydedd y plentyn yn hytrach na dilyn cynllun anhyblyg. Mae hefyd yn dangos sut mae mathemateg a gwyddoniaeth yn gallu gorgyffwrdd. Gall casglu ffyn gynnwys cyfrif a chymharu hyd, tra gall archwilio’r un ffyn gynnwys eu gwead a’u priodweddau. Gall defnyddio potiau gynnwys llawn a gwag, ochr yn ochr ag ymchwilio i briodweddau mwd, dŵr neu ddeunyddiau naturiol.

Fodd bynnag, dylid osgoi troi pob gweithred yn dasg addysgol. Mae chwarae ac archwilio hefyd yn werthfawr, ac felly mae angen i’r ymarferydd wybod pryd mae arsylwi heb ymyrryd yn fwy priodol (Llywodraeth Cymru, 2022).

Wrth ddwyn y safbwyntiau ynghyd, mae tensiwn rhwng annibyniaeth y plentyn a chyfraniad yr oedolyn. Mae egwyddorion Froebelaidd yn rhoi pwyslais ar hunanweithgarwch, chwarae a natur (Tovey, 2017), tra bod Vygotsky yn pwysleisio gwerth rhyngweithio cymdeithasol a chefnogaeth (Smolucha and Smolucha, 2021). Fodd bynnag, nid oes rhaid gweld y safbwyntiau hyn fel rhai sy’n gwrthdaro. Gall y plentyn arwain cyfeiriad y chwarae, tra bod yr oedolyn yn arsylwi ac yn darparu cefnogaeth briodol.

Yn yr un modd, mae affordance theory ac ymchwil ar rannau rhydd yn pwysleisio potensial yr amgylchedd. Mae Lerstrup a van den Bosch (2017) yn dangos bod amgylcheddau awyr agored yn gallu cynnig amrywiaeth o bosibiliadau ar gyfer gweithredu, tra bod Cankaya et al. (2023) yn nodi potensial rhannau rhydd ar gyfer archwilio a datrys problemau. Fodd bynnag, mae cyfyngiadau yn y dystiolaeth yn awgrymu na ellir priodoli dysgu i’r adnoddau yn unig.

Felly, mae rôl yr oedolyn yn fwy cymhleth na darparu gweithgaredd neu ofyn cwestiynau. Mae angen creu amgylchedd galluogol, dewis adnoddau penagored, adnabod cysyniadau mathemategol a gwyddonol, arsylwi ar chwilfrydedd a phenderfynu pryd i sgaffaldio neu gamu’n ôl. Gall gormod o ymyrraeth gyfyngu ar annibyniaeth, ond gall rhy ychydig o gefnogaeth olygu bod cyfleoedd i ymestyn meddwl yn cael eu colli. Mae arfer effeithiol felly’n dibynnu ar ymateb sensitif a gwybodus yr ymarferydd i’r plentyn unigol.

I gloi, mae oedolion yn chwarae rôl allweddol wrth gefnogi ac annog cysyniadau mathemategol a gwyddonol yn yr awyr agored. Mae creu amgylchedd galluogol, darparu rhannau rhydd ac ymateb i chwilfrydedd plant yn gallu creu cyfleoedd i gyfrif, cymharu, arsylwi, ymchwilio a datrys problemau. Fodd bynnag, mae’r dystiolaeth yn awgrymu bod angen cydbwysedd rhwng cefnogaeth yr oedolyn ac annibyniaeth y plentyn. Mae ymarfer effeithiol felly’n cynnwys gwybod pryd i ddarparu iaith, adnodd neu sgaffaldio ychwanegol, a phryd i gamu’n ôl er mwyn rhoi amser a rhyddid i’r plentyn ddarganfod drosto’i hun.

